Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: 1993. évi LIX. törvény 20. §-a alapján kértem, hogy észrevételeim alapján tett intézkedéseiről 30 napon belül értesítsen.
Paragraph Index: 1114

1997. január 8-án küldött levelére — postafordultával — úgy válaszolt, hogy az Útmutató szolgálati titokká minősítés feloldására irányuló javaslat ellen nem kíván bírósági keresetet előterjeszteni. Az adatvédelmi biztos megállapította, hogy az Útmutató szolgálati titokká minősítése érvénytelen volt, és a bírósági kereset benyújtásának elmaradása miatt a minősítés hatályát vesztette, így tartalma — az adótitoknak minősülő adatok kivételével — annak közérdekű jellege miatt a polgárok számára megismerhető. Budapest, 1997. január 23. Dr. Majtényi László (279/A/1996) 1999/18/II. szám KÖZLEMÉNY Az adatvédelmi biztos az adóigazolványok gyártásával összefüggő adatkezelések jogszerűségének, továbbá az adatbiztonsági követelmények megtartásának ellenőrzésére 1996. szeptember 19-én hivatalból indított eljárását befejezte. Az adóigazolványok tömeges előállításának megkezdését követő héten az adatvédelmi biztos eljárása megállapította, hogy az adózó polgárok adatait az APEH helytelen jogértelmezés miatt átadta az adóigazolványt gyártó MPC CARD SYSTEMS Kft.-nek. Az adattovábbítás kialakított rendszere nem felelt meg a személyes adatok védelmét szolgáló törvényi előírásoknak. Az adatvédelmi biztos szeptember 25-én ismertetett észrevételei, kifogásai alapján az APEH haladéktalanul megszüntette a jogellenes adatkezelést, átalakította az adattovábbítás rendszerét, ellenőrzése alá vonta az adatkezelés teljes folyamatát, megszüntette az adóalanyok adatainak átadását a gyártó cégnek, és az adatvédelemre, adatbiztonságra vonatkozó dokumentumokat (a vállalkozási szerződést, az adatforgalmi, adatvédelmi terveket, szabályzatokat) módosította. A vizsgálat megállapította azt is, hogy az APEH mind a gyártó céggel kötött szerződésben, mind a munkafolyamatok megszervezésénél arra törekedett, hogy az adatkezelés folyamatát ellenőrizze. Az adatvédelmi biztos fellépését követően olyan technikai és szervezési intézkedéseket hozott, olyan eljárási szabályokat alakított ki, amelyek megfelelő védelmet nyújtottak a személyes adatokhoz való jogosulatlan hozzáférés, az adatok megváltoztatása ellen, és amelyek az adatbiztonsági követelményeket is kielégítették. Az adatkezelésre vonatkozó módosított okmányok tanulmányozása, az adókártya gyártásnak helyszíni ellenőrzése, és az igazolványok pótlásának, cseréjének figyelemmel kísérése alapján az adatvédelmi biztos megállapította, hogy az adóigazolványok döntő többségét — adatvédelmi és adatbiztonsági szempontból — jogszerű körülmények között készítették. Az adatvédelmi biztos felhívta az APEH elnökének figyelmét az adóigazolvány gyártással kapcsolatban tapasztalt adatkezelési visszásságokra, az adatvédelmi szempontból kifogásolható számítástechnikai megoldásokra. Budapest, 1997. január 24. Dr. Majtényi László (428/H/1996) * * * KÖZLEMÉNY A Népszava 1997. január 27-i számában „Védett adatok vándorolnak a levéltárakból Izraelbe” címmel cikket közölt a zsidóüldözésekkel kapcsolatos levéltári iratok Izraelbe továbbításáról szóló adatvédelmi biztosi ajánlásról. A cikket a Kossuth Rádió reggeli lapszemléje röviden ismertette. A cikk és a lapszemle ismeretében az olvasó vagy a rádióhallgató olyan következtetésre juthatott, hogy az adatvédelmi biztos megállapította egyes levéltárak — köztük Budapest Főváros Levéltára — jogellenes iratkiadását. Az adatvédelmi biztos vizsgálata nem az eddigi adattovábbítások jogszerűségének megítélésére, hanem egy jogértelmezési és egyben gyakorlati adatvédelmi probléma megoldására irányult. Figyelembe vette, hogy az izraeli archívum célja a zsidóüldözésekkel kapcsolatos történelmi dokumentumok összegyűjtése, továbbá, hogy az iratokban szereplő személyek túlnyomó része nincs életben, s többségük esetében a kutathatóságot korlátozó 30 éves védelmi idő is letelt haláluk óta. Az iratok egy része (például a Budapest Főváros Levéltárában őrzött népbírósági anyagok) már keletkezésük óta nyilvánosnak tekintendő, kiadásuk tehát nem esik korlátozás alá. A fővárosi levéltárból — a főigazgató nyilatkozata szerint — kizárólag ilyen iratok kerültek Izraelbe. Ugyanakkor az is megállapítható, hogy a még élő érintettek vagy leszármazottaik felkutatása és hozzájárulásuk megszerzése nemcsak technikailag kivihetetlen, de önmagában is súlyos adatvédelmi sérelmeket okozna, ezért az ajánlás számukra a tiltakozás lehetőségének biztosítását tartalmazza. Tekintettel az iratok nagy számára és a bennük lévő személyes adatok különleges védettségére, az iratok átadására nemzetközi szerződés jelenthet megnyugtató megoldást, amely lehetővé teszi, hogy a még élő érintettek vagy családjuk jogaikat az izraeli félnél is érvényesíthessék. Budapest, 1997. január 28. Dr. Majtényi László (33/A/1995) * * * KÖZLEMÉNY Az adatvédelmi biztos tájékoztatja a polgárokat arról, hogy a Budapesti Elektromos Művek Rt. törvénytelen adatgyűjtést végez a villanyóra-átírással kapcsolatos ügyintézése során. Az adatvédelmi biztos irodájához az elmúlt évben több bejelentés érkezett, melyben a polgárok kifogásolták, hogy az Elektromos Művek a villanyóra-átíráshoz kéri a fogyasztóktól az adásvételi szerződéseket. Az adatvédelmi biztos vizsgálata során megállapította, hogy az Elektromos Műveknek nincs törvényi felhatalmazása a szerződésben szereplő adatok kezelésére (a szerzés jogcíme, vételár összege, hozzátartozók adatai, a szerződés egyéb kikötései stb.), a szerződésekről nem készíthet másolatot, nem ismerheti meg azok tartalmát. Az adatvédelmi biztos 1996 áprilisában felszólította az ELM Ű vezérigazgatóját e jogellenes adatkezelési, adatgyűjtési gyakorlat megszüntetésére. Az ELM Ű vezető jogtanácsosa 1996 augusztusában arról tájékoztatta az adatvédelmi biztost, hogy észrevételeit tudo- 1999/18/II. szám másul vette, és a jövőben a fogyasztók választása szerint elfogadja: — a szerződés olyan kivonatát, mely csak a közüzemi szerződés megkötéséhez tartalmazó legfontosabb adatokat tartalmazza, — a tulajdoni lap másolatát, mely tartalmazza a tulajdonosváltozást, — illetve a korábbi és az új tulajdonos közötti megállapodást is, amelyből kiderül, hogy a volt fogyasztó felmondja a közüzemi szerződést és az új tulajdonos ugyanarra az ingatlanra nézve közüzemi szerződést akar kötni. Az adatvédelmi biztos tudomást szerzett arról, hogy Budapesti Elektromos Művek ennek ellenére továbbra is folytatja törvénytelen adatgyűjtési gyakorlatát, ezért tájékoztatja a fogyasztókat a jogaikról. Az adatvédelmi biztos javasolja, hogy a jogellenes adatkérésnek ne tegyenek eleget, ne adják át a közüzemi szerződés megkötésekor az adásvételi szerződésüket az ELM Ű-nek. Budapest, 1997. február 7. Dr. Majtényi László (160/A/1997) * * * KÖZLEMÉNY a Bős—Nagymarosi Vízlépcső ügyében a hágai Nemzetközi Bíróság előtt folyó per iratainak nyilvánosságáról Az adatvédelmi biztos befejezte azt a vizsgálatot, amelyben arról foglalt állást, vajon jogszerűen kezelte-e a Külügyminisztérium titkosan a Bős—Nagymarosi Vízlépcső ügyében a hágai Nemzetközi Bíróság előtt folyó per magyar iratait. A Külügyminisztérium az Országgyűlési Könyvtárba eljuttatott angol nyelvű példányhoz csak az országgyűlési képviselőknek engedélyezett betekintést. Az adatvédelmi biztos vizsgálata feltárta, hogy a Külügyminisztérium az államtitokról és a szolgálati titokról szóló törvényben szabályozott minősítési eljárás mellőzésével kezelte „titkosan” a periratokat. A Külügyminisztérium az iratok nyilvánossága ügyében megkereste a bíróságot, mely válaszában nem ellenezte, hogy a magyar periratokat a nyilvánosság számára hozzáférhetővé tegyék. Álláspontja szerint e kérdésben a perben álló államok maguk döntenek. A bíróság válaszát követően a Külügyminisztérium a személyes adatok védelméről és a közérdekű

Source: https://magyarkozlony.hu/hivatalos-lapok/921b41142547d73306e92a3ce19e5e2814e9181c/dokumentumok/381dfdfdc00c0c63df14a5d66f5f783ef0600ffa/letoltes